CELEX: 51998PC0110
Language: da
Date: 1998-02-25
Title: Forslag til Rådets afgørelse om sammensætningen af Det Økonomiske og Finansielle Udvalg

Avis juridique important

|

51998PC0110

Forslag til Rådets afgørelse om sammensætningen af Det Økonomiske og Finansielle Udvalg  /* KOM/98/0110 endelig udg. */  

EF-Tidende nr. C 125 af 23/04/1998 s. 0017

Forslag til Rådets afgørelse om sammensætningen af Det Økonomiske og Finansielle Udvalg (98/C 125/11) KOM(1998) 110 endelig udg.(Forelagt af Kommissionen den 25. marts 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 109 C, stk. 3,under henvisning til forslag fra Kommissionen,under henvisning til udtalelse fra Det Europæiske Monetære Institut,under henvisning til udtalelse fra Det Monetære Udvalg, ogud fra følgende betragtninger:(1) Det er fastsat i traktaten, at der ved indledningen af Den Økonomiske og Monetære Unions tredje fase skal oprettes et økonomisk og finansielt udvalg;(2) i henhold til traktaten skal Rådet fastlægge nærmere bestemmelser for sammensætningen af Det Økonomiske og Finansielle Udvalg; medlemsstaterne, Kommissionen og Den Europæiske Centralbank bør hver udnævne højst to medlemmer af udvalget;(3) Det Økonomiske og Finansielle Udvalgs opgaver er fastsat i traktatens artikel 109 C, stk. 2; Det Økonomiske og Finansielle Udvalg har bl.a. til opgave at følge medlemsstaternes og Fællesskabets økonomiske og finansielle situation og aflægge regelmæssige beretninger herom til Rådet og Kommissionen, især om de finansielle forbindelser med tredjelande og internationale institutioner; Det Økonomiske og Finansielle Udvalg skal bidrage til forberedelsen af Rådets arbejde, bl.a. ved at forberede de nødvendige henstillinger i forbindelse med den multilaterale overvågning og de overordnede økonomiske retningslinjer, der er omhandlet i traktatens artikel 103 og de nødvendige afgørelser i forbindelse med proceduren for uforholdsmæssigt store underskud, der er omhandlet i traktatens artikel 104 C; i betragtning af disse opgavers art og betydning er det vigtigt, at udvalgets medlemmer og suppleanter udvælges blandt eksperter med særlig kompetence på det økonomiske og finansielle område;(4) Det Europæiske Råd konkluderede i sin resolution (1) om samordningen af den økonomiske politik i ØMU'ens tredje fase, der blev vedtaget på mødet i Luxembourg den 12. og 13. december 1997, at Det Økonomiske og Finansielle Udvalg vil udgøre rammen for forberedelsen og fortsættelsen af dialogen mellem Rådet og Den Europæiske Centralbank på højt embedsmandsplan; disse embedsmænd skal komme fra de nationale centralbanker og Den Europæiske Centralbank samt fra de nationale administrationer;(5) det indskrænker ikke anvendelsen af traktaten artikel 107, at embedsmænd fra Den Europæiske Centralbank og de nationale centralbanker er medlemmer af udvalget -TRUFFET FØLGENDE AFGØRELSE:Artikel 1 Medlemsstaterne, Kommissionen og Den Europæiske Centralbank udpeger hver to medlemmer af Det Økonomiske og Finansielle Udvalg. De kan tillige udpege suppleanter til udvalget.Artikel 2 Udvalgets medlemmer og suppleanter udvælges blandt eksperter med særlig kompetence på det økonomiske og finansielle område.Artikel 3 De medlemmer, der udpeges af medlemsstaterne, udvælges blandt højtstående embedsmænd i deres administration og den nationale centralbank.Artikel 4 Denne afgørelse finder anvendelse fra 1. januar 1999.(1) EFT C 35 af 2.2.1998, s. 1.